**Madonas novada Vēlēšanu komisija aicina pieteikties vēlēšanu iecirkņu komisiju locekļu kandidātus darbam Madonas novada vēlēšanu iecirkņos Eiropas Parlamenta vēlēšanām, kas notiks 2014.gada 24.maijā**.  
  
Madonas novadā ir 18 vēlēšanu iecirkņi:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Iecirkņa numurs** | **Iecirkņa nosaukums** | **Iecirkņa adrese** | | 653. | MADONAS KULTŪRAS NAMA FILIĀLE  VIDZEME | Tirgus iela 5, Madona, Madonas nov. | | 654. | MADONAS KULTŪRAS NAMS | Raiņa iela 12, Madona, Madonas nov. | | 658. | ARONAS PAGASTA PĀRVALDE | Melioratoru iela 3, Kusa, Aronas pag., Madonas nov. | | 659. | BARKAVAS PAGASTA PĀRVALDE | Brīvības iela 9, Barkava, Barkavas pag.,  Madonas nov. | | 660. | BĒRZAUNES PAGASTA PĀRVALDE | Aronas iela 1, Sauleskalns, Bērzaunes pag., Madonas nov. | | 661. | SIA "AGRO-DZELZAVA" ADMINISTRATĪVĀ ĒKA | Kļavu iela 4, Dzelzava, Dzelzavas pag., Madonas nov. | | 665. | KALSNAVAS PAGASTA PĀRVALDE | Pārupes iela 2, Jaunkalsnava, Kalsnavas pag., Madonas nov. | | 666. | LAZDONAS PAGASTA PĀRVALDE | Meža iela 2, Lazdona, Lazdonas pag., Madonas nov. | | 667. | LIEZĒRES PAGASTA PĀRVALDE | „Ozolkalns”, Liezēre, Liezēres pag.,  Madonas nov. | | 668. | ĻAUDONAS KULTŪRAS NAMS | Dzirnavu iela 7, Ļaudona, Ļaudonas pag., Madonas nov. | | 669. | MĀRCIENAS PAGASTA PĀRVALDE | Jaunā iela 1, Mārciena, Mārcienas pag., Madonas nov. | | 670. | MĒTRIENAS PAGASTA PĀRVALDE | Mētru iela 1, Mētriena, Mētrienas pag., Madonas nov. | | 672. | DEGUMNIEKU TAUTAS NAMS | Skolas iela 4, Degumnieki, Ošupes pag.,  Madonas nov. | | 673. | PRAULIENAS PAGASTA PĀRVALDE | Kalna iela 2, Prauliena, Praulienas pag., Madonas nov. | | 674. | SARKAŅU PAGASTA PĀRVALDE | "Stars", Biksēre, Sarkaņu pag., Madonas nov. | | 677. | VESTIENAS PAGASTA PĀRVALDE | "Pagastmāja", Vestiena, Vestienas pag., Madonas nov. | | 954. | JĀŅUKALNA TAUTAS NAMS | "Jāņukalna Tautas Nams", Jāņukalns, Kalsnavas pag., Madonas nov. | | 961. | SAIKAVAS BIBLIOTĒKA | "Vecsaikava 2"-3, Vecsaikava, Praulienas pag., Madonas nov. | |

Katra vēlēšanu iecirkņa darbības nodrošināšanai nepieciešami septiņi komisijas locekļi.  
  
Tiesības izvirzīt un pieteikt savus pārstāvjus iecirkņa komisijā ir:

* reģistrētajām politiskajām partijām vai reģistrētu politisko partiju apvienībām;
* ne mazāk kā desmit vēlētājiem (turpmāk – vēlētāju grupa);
* attiecīgās novada vēlēšanu komisijas loceklim.

Katra politiskā partija vai politisko partiju apvienība, vēlētāju grupa vai attiecīgās vēlēšanu komisijas loceklis katrā iecirknī drīkst izvirzīt un pieteikt ne vairāk kā septiņus kandidātus.   
  
Par Iecirkņa komisijas locekli var pieteikt ikvienu vēlētāju:

* kurš prot latviešu valodu;
* kuram ir vismaz vispārējā vidējā izglītība;
* kurš vēlēšanās nav pieteikts par deputāta kandidātu vai nav pilnvarotā persona kandidātu saraksta iesniegšanai;
* kurš nav Eiropas Parlamenta, Saeimas, attiecīgās republikas pilsētas domes vai novada domes deputāts;
* kurš nav citas vēlēšanu komisijas loceklis vai citas iecirkņa komisijas loceklis.

Pieteikums katram kandidātam sagatavojams uz veidlapas, kas atrodama mājas lapas [www.cvk.lv](http://cvk.lv/pub/public/30689.html) sadaļā „Tiesību akti, Instrukcijas, Veidlapas".

Ja kandidātu izvirza politiskā partija vai politisko partiju apvienība, pieteikumam pievienojams arī izraksts no tās vadības institūcijas lēmuma. Ja novadā politiskā partija vai to apvienība izvirza vairākus kandidātus, tā no attiecīgā lēmuma var iesniegt vienu izrakstu, kurā norādīti visi izvirzītie kandidāti.   
  
Ja kandidātu izvirza vēlētāju grupa, pieteikums jāparaksta katram vēlētājam, norādot savu vārdu, uzvārdu, personas kodu un dzīvesvietas adresi.  
  
**Kandidātiem pieteikumi ir jāiesniedz Madonas novada pašvaldībā, Saieta laukumā 1, Madonā, Administratīvajā nodaļā līdz 2014.gada 3.aprīlim plkst.17.00.**

Papildus informācija pie Madonas novada Vēlēšanu komisijas priekšsēdētājas Evitas Zāles pa tālruni 26486811 vai Vēlēšanu komisijas sekretāres Laimas Liepiņai pa tālruni 26445964.